Lõpuaegade prohvetlikud märgid Dr. Baruch Korman
Inimesed kuulevad sageli midagi Vana Testamendi kohta
ja ütlevad: "See on kõigest Vana Testament.
Mina usun ikka Uut Testamenti!"
See on väga tore,
kuid samas peame mõistma, et meil on üks, terviklik Piibel,
mis kätkeb endas nii Vana kui Uut Testamenti.
Ühtlasi valitseb Vana Testamendi prohvetite
ja Uue Testamendi apostlite öeldu vahel
väga tugev, selge ja täpne üksmeel.
Nii pole meil tegemist vaid Vana või Uue Testamendi Jumalaga,
vaid ühe Jumalaga, kelle loomus on vaid ühesugune.
Mitte nii, et Vanas Testamendis on Ta ühtemoodi
ja Uues Testamendis teistmoodi.
See pole nii.
See, millest prohvetid rääkisid, oli sama, mida ka Jeesus õpetas.
Tänases saates tahan keskenduda Jumala ustavusele.
Jumala ustavusele juudi rahva suhtes, kellel on leping Temaga.
Soovin, et mind valesti ei mõistetaks.
Inimene saab päästetud vaid tänu uuele lepingule -
tänu Jeesuse poolt jagatud evangeeliumi sõnumile.
Millelgi muul pole tähtsust.
Kui hülgad Jeesuse,
siis inimese pääsemiseks pole ühtki teist nime taeva all,
kui vaid nimi Jeesus.
Vahet pole, mis keeles sa räägid
ja kuidas iganes Jeesuse nimi selles keeles ei kõlaks -
keel pole oluline.
Küsimus on selles, millest Jeesus räägib.
Jeesus - Jumala enda Poeg.
Ja ainuüksi usu läbi sellesse, mida Jeesus tegi ristil,
võib inimene saada päästetud.
Samas sõlmib Jumal veel teisigi lepinguid,
olles ustav ka nende suhtes.
Nii on Jumalal oma leping ka Iisraeliga,
mis pole seotud päästega, vaid hoopis teiste teemadega.
Üheks selliseks teemaks on maa - Iisraeli maa.
Siinkohal on oluline mõista, et Iisrael kui maa on Jumalale tähtis.
See polnud tähtis vaid minevikus, aga on seda ka tulevikus.
Näeme seda nii Jeesuse kui prohvetite õpetustest,
et selleks, et Jumala programm, eesmärk ja tahe saaks sündida -
et Tema kuningriik võiks saada rajatud,
saab Ta tegema midagi.
Ta peab oma lepingut juudi rahvaga
ja toob nad tagasi neile tõotatud maale.
Muide, olen isegi tunnistus sellest,
sest Jumal pani u 20 aastat tagasi mu südamele
võtta oma naine ja 3 last,
jätta Ameerika ja kolida Iisraeli, mida me ka tegime.
Me pole mingi erand,
sest mitte vaid meie pere, aga kümned tuhanded juudi pered
on pöördunud tagasi Iisraeli.
See kõik on väga prohvetlik
ja osa Jumala plaanist ning eesmärgist.
Kus on Piiblis selle kohta midagi öeldud?
Toon siinkohal välja vaid ühe kirjakoha Uuest Testamendist.
See räägib küll lõpuaegadest,
aga Jumal tegutseb vastavalt ka lõpuaegadele eelneval ajal.
Nii on Matteuse 24:31 öeldud:
"Ja ta läkitab oma inglid suure pasunahäälega
ja need koguvad kokku tema valitud neljast tuulest..."
Mäletate neid nelja tuult ehk siis kogu maad?
"...taeva ühest äärest teise ääreni."
Miks?
Sest Jumal on ustav
ja see peaks olema meile suureks julgustuseks.
Meile, kes me usume Uut Testamenti ja evangeeliumi sõnumit.
Sest see on see, mida Jumala Sõna ütleb.
Kuna Jumal on ustav Vana Testamendi tõotuste osas,
võid olla kindel, et Ta on seda ka selle Uue Testamendi tõotuse osas
Kui Ta poleks ustav mõne teise lepingu osas,
siis kuidas võime olla kindlad, et Ta on ustav selle uue lepingu osas?
Ometi on Jumal alati ustav.
Jumala Sõna on alati tõsi
ja kõik Tema tõotused saavad alati täidetud.
Me teenime ausat Jumalat ehk teisisõnu - tõe Jumalat.
Minnes tagasi 70 aastat - holokausti ajastu lõppu,
siis Iisraelis elas vaid 700 000 juuti.
Täna on see arv pea 10x suurem.
See ei saa olla juhus.
See ei saa olla vaid kokkusattumus.
Jumal on selle eest hoolt kandnud.
Ja teate veel, mis?
Heebrea keel polnud suurt palju kõnekeel.
Vaid väga, väga väike hulk juute mõistis seda.
Täna aga räägib ja suhtleb
enam kui pool juudi rahvast üle maailma
heebrea keeles.
Kui ma õpetan Iisraelis Jumala Sõna, ei kasuta ma selleks inglise keelt,
vaid ma räägin hoopis heebrea keeles,
tuues esile Jumala tõotused.
Me elame väga tähendusrikkal ja prohvetlikul ajal.
Kirjakoht, mida teiega jagada tahan, tuleb Jeremija 23. peatükist.
Jeremija 23.
Kui oled tark, avad selle ja vaatad järgi.
Ma oleks võinud valida välja erinevaid kirjakohti
nii Jeremija, Jesaja kui Hesekieli raamatust.
Näiteks Hesekieli 37
või Jesaja 54.
Ka Obadja raamatust.
Kõigis neis on kirjas see sama tõde.
Ja see on?
Et Jumal kogub oma rahva viimseil päevil kokku.
Kuid selles on ka midagi väga unikaalset
ja just sellest nüüd rääkida tahangi.
Vaatame Jeremija 23, alustades 5. salmist.
"Vaata..."
Sel sõnal on oma eesmärk.
Mis see on?
Saada lugeja tähelepanu.
Mil iganes me näeme kusagil sõna "Vaata!",
tähendab see seda, et midagi olulist saab peagi ilmutatud.
Jumalal on üks oluline tõde jagada, mida sul on vaja mõista.
Milles see tõde peitub? Vaatame kohe salmist 5.
"Vaata, päevad tulevad, ütleb Issand..."
Mida see tähendab?
Piibliõpetlaste sõnul räägib Jumal siin ühest tõotusest.
Meil on oluline mõista seda.
Jumala Sõna on väga paljugi seotud sellega,
et Jumal tõotab meile midagi.
Ta ilmutab meile oma tõotusi,
et saaksime neile sõnakuulelikult reageerida
ja saada osa Jumala headusest nende tõotuste täitumise näol.
"Vaata, päevad tulevad, ütleb Issand, mil ma lasen tõusta Taavetile
ühe õige võsu..."
See tõotus tugineb lepingule, mille Jumal sõlmis Taavetiga
ja mis puudutas Taaveti poega.
"Taaveti poeg" on üks väljend,
mida näeme sageli ka evangeeliumites.
Inimesed nimetasid Jeesust sageli Taaveti pojaks.
Taaveti poega nimetatakse õigeks või õiglaseks võsuks.
Tegu on puutüvest lähtuva võrse või oksaga.
Ehk siis, kui meie arvates on mõni puu surnud ja viljatu,
tärkab sellest tulevikus siiski võsu.
Võsu, mis viib täide Jumala poolt Taavetile antud tõotuse.
Lõppeks aga on tegu messiaanliku tõotusega,
mille kohaselt tuleb kuningas, kes istub Taaveti troonile
ja kes saab valitsema kuningriigi üle.
Nii näeme näiteks Jesaja 9. peatükis,
et sel kuningriigil ei saa olema lõppu, vaid see kestab igavesti.
Tegu saab olema õiglase valitsuskorraga.
Sellisega, millest iga inimene tahaks osa saada.
Tegu on kuningriigiga, kus valitseb õiglus ja rahu.
Kuningriigiga, kus pole enam haigusi, surma ega kuritegusid.
See saab olema täiuslikkuse kuningriik.
Nii et, kui oled tark, peaksid küsima endalt:
"Mis peaks sündima selleks,
et see kuningriik saaks tulla oma täies hiilguses?"
Me ei räägi siin päästelootusest,
vaid Messiast, kes tuleb rajama seda kuningriiki.
Mis peab selleks sündima?
See on just see, millest Jeremija räägib.
"Vaata, päevad tulevad, ütleb Issand,
mil ma lasen tõusta Taavetile ühe õige võsu;
tema valitseb kui kuningas..."
Milline kuningas ta on?
Ta "talitab targasti, tema teeb maal õigust ja õiglust."
Nii et selle kuninga kuningriik pole piiratud vaid Iisraeliga,
vaid see saab olema ülemaailmne kuningriik -
see saab olema üle maa.
Kuid selle pealinn on Jeruusalemm.
Las ma rääkida hetkeks nimest Jeruusalemm.
See nimi tuleb kahest heebreakeelsest sõnast:
"Yoreshet" ja "Shalom".
"Yoreshet" tähendab pärima, saama millegi omanikuks.
"Shalom" aga, mida paljud teavad
ja mida võib kasutada kas "Tere!" või "Head aega!" ütlemiseks,
tähendab paljude meelest "rahu" ja see on ka tõsi.
Kuid tegu on väga erilise rahuga.
Rahuga, mis lähtub Jumala tahte täitumisest.
Tõeline rahu ei lähtu vaid sõdade või vägivalla puudumisest.
Tõeline rahu võtab maad siis, kui Jumala tahe on täitunud
ja see ongi see, mida Jeruusalemm sümboliseerib.
Jeruusalemm on koht, kus Jumala tahe saab täituma
ja kust valitsetakse Tema õiguse ja õigluse kuningriiki,
mis on täis kõiki muidki võrratuid asju.
Vaadakem aga, mida salm 6 ütleb.
"Tema päevil päästetakse Juuda ja Iisrael elab julgesti."
Siinkohal on oluline mõista midagi.
Me räägime Taavetile antud tõotuse täitumisest,
mis on seotud Messiaga.
Sellest ainuüksi ei piisa, et Jeesus on olemas,
vaid me ootame, et Ta tuleks tagasi ja hakkaks valitsema.
Mida Jeesus meile õpetas?
Matteuse 6:33 on näiteks öeldud:
"Aga otsige esmalt Jumala riiki ja tema õigust."
Kas sa teed seda?
Oled sa kuningriigi-meelne?
Kas sa palvetad
prohvetlike sündmuste toimumise pärast,
et see kuningriik saaks tulla?
On oluline olla sõnakuulelik
ja mõelda nõnda nagu Püha Vaim sind juhib.
Küsimus pole asjades, mida sa ei teaks.
Sa tead neist prohvetlikest märkidest,
palvetad nende eest ja ootad nende täitumist.
Sest see on see, mida Jesaja õpetab meid tegema.
"Tema päevil päästetakse Juuda ja Iisrael elab julgesti..."
Meil on oluline mõista selle tähendust.
Jeremija aegadel ei eksisteerinud enam Iisraeli,
seda põhjapoolset kuningriiki.
Süüria oli vallutanud ja hävitanud selle,
kupatades juudid erinevatesse riikidesse laiali.
Mis aga puutub Juudasse,
siis Jeremija kuulutas ette Babüloni esile tõusmist
ja seda, et Babülon saab hävitama nii templi kui Jeruusalemma
ja viima juudid Babüloni vangi.
Juutide vangistus Babülonis sai mingi hetk läbi
ja nad naasesid tagasi oma maale,
ehitades üles templi ehk nüüd siis juba teise templi.
Kuid juutide lõplik pagendamine polud veel lõppenud.
Nende pagulaste ametlikku kokku kogumist
pole veel olnud.
Küll aga saab see sündima selleks, et Jumala tõotused võiksid täituda.
Kuidas ma selles nii kindel olen?
Aga seetõttu, et olen lugenud järgmist salmi.
Ma ei ütle neid asju niisama või oma mõtete pähe,
vaid ma tahan jagada teiega seda, mida Jumala Sõna ütleb.
Vaatame Jeremija 23:6,
kuidas Iisrael ja Juuda päästetakse ja kuidas nad võivad elada turvaliselt?
Tänu Messiale.
"Ja see on nimi, millega teda hüütakse:
Issand, meie õigus."
Miks Teda nimetatakse Issandaks, meie õiguseks?
Sest Messias on Jumal meie keskel ehk teisisõnu Immaanuel.
Inimesed ütlevad mulle sageli: "Sa oled messiaanlik usklik.
Usud sa siis ka Kolmainsusesse?
Et Jumal on ilmutanud end meile kolme isikuna -
Isa, Poja ja Püha Vaimuna?"
Jah, usun küll, sest Jumala Sõna ütleb nii.
See on imeline olukord, kus 1=3 ja 3=1.
Meil pole mitte kolme jumalat, vaid üks Jumal.
Ütled, et seda on raske mõista.
Jah. On mitmeid vaimseid reaalsusi, mida on raske mõista.
Samas aga on tegu vaimse tõsiasjaga.
Nii võime lugeda siit salmist,
et nimi, millega Teda hakatakse kutsuma Ta kuningriigis,
on Issand, meie õigus".
Mida see endaga kaasa toob?
Vaatame salmi 7, mis algab sõnaga "seepärast".
See sõna annab meile teada, et midagi sünnib mingi teise asja tõttu.
"Seepärast, vaata, päevad tulevad, ütleb Issand,
mil enam ei öelda: Nii tõesti kui elab Issand,
kes tõi Iisraeli lapsed ära Egiptusemaalt.”
Kui me mõtleme juutide väljatulekule Egiptusest,
siis tegu oli paasapühade sündmusega.
See oli tänu paasapühadele, et juudid pääsesid Egiptuse orjusest
ja said suunduda tõotatud maale.
Nad arvasid, et see tähendab kuningriigi tõotuse täitumist,
samas kui tegu oli vaid millegagi, mis näitas meile midagi.
Mil iganes rääkida juutide väljumisest Egiptusest
ja küsida selle kohta mõnelt ortodoksi rabilt,
siis nad ütleks, et see Egiptusest väljatulek
on kui üks lunastuse vorme.
See sõna on nii oluline.
Väljatulek millestki ja lunastus käivad käsikäes.
Las ma tuua esile veel ühe tõotuse.
Need, kes saavad olema Jumala kuningriigis,
peavad enne seda kogema paasapüha kogemust.
Võid nüüd öelda, et sa pole juut ega tähista paasapühi.
Teisalt, kui oled usklik, siis ühtpidi ikka tähistad.
Miks ma nii ütlen?
Sest Messias - Jeesus Kristus, andis oma elu.
Ta löödi risti ja Ta valas oma vere...
Mis päeval?
Evangeeliumites on öeldud, et "ettevalmistuspäeval",
mis on vaid üks väljenditest paasapühadele.
Heebrea kalendri nissani kuu 14. päev oli aeg,
mil Jeesus risti löödi ja Ta veri sai valatud.
Juutide jaoks on veri paasapühade üks peamisi elemente,
mis sümboliseerib ka nende Egiptusest pääsemist
ja kohustab pidama paasapühi.
Nad ainuüksi ei söönud talleliha,
vaid pidid selle talle ja ta verega ka õigesti ümber käima.
Nii et, kui tahad olla Jumala kuningriigis,
pead ka puutuma kokku paasapüha Tallega.
Seetõttu ütleb ka Paulus 1. Korintlastele 5:7:
"...ka meie paasatall Jeesus Kristus on tapetud."
Ehk siis, me usk on paasa usk.
Mida see tähendab?
Et Jumala kohtumõistmine läheb tänu Talle verele meist mööda.
Seetõttu ka, kui Ristija Johannes
nägi Jeesust seismas enda ees Jordani jões,
et Too saaks alustada oma 3-aastase teenimistööga,
siis mida Ristija Johannes ütles?
Vaata, see on Jumala Tall..."
Ta kasutas selle "Talle" nime juures väljendit, mis viitab paasatallele.
Väga tähendusrikas.
Kuid läheme nüüd tagasi me teksi juurde Jeremija 23:7.
"Seepärast, vaata, päevad tulevad, ütleb Issand,
mil enam ei öelda: Nii tõesti kui elab Issand,
kes tõi Iisraeli lapsed ära Egiptusemaalt”,
See oli oluline.
Seda nähakse kui üht aulisemat sündmust
kogu juutide ajaloos.
Samas on miski, mis seda siiski ületab.
Ja see on?
Vaatame salmi 8.
See puudutab igat usklikku.
Kui su asjad Jumalaga on korras ja Jumal on sinuga rahul...
Ma ei räägi siin päästest,
vaid päästetud usklike õigest vaatenurgast.
"Vaid..."
Vaid nii tõesti kui elab Issand,
kes tõi ja juhtis Iisraeli soo järglased koju põhjamaalt
ja kõigist maadest, kuhu ma olin nad ajanud.”
Ja nad hakkavad elama oma maal."
See on äärmiselt oluline kirjakoht.
Vaadates seda peatükki, me näeme, et jutt käib lõpuaegadest.
Mida Jumal ütleb, et Ta saab tegema?
Kahte asja.
Muide, need asjad täituvad juba praegu.
Lõpuaeg on juba käimas.
Sest Jumal on tõotanud,
et Ta toob Iisraeli soo järglased ehk juudi rahva tagasi
ja seda esmalt põhjamaalt.
Kus see veel asub?
See tähendab endist Nõukogude Liitu ja selle liidumaid.
Mida me selle kohta teame?
Iisraelis elab täna pea 7 miljonit juuti,
kes elavad iidsel tõotatud maal.
Ja pisut enam kui 1,5 miljonit neist on nende järglased,
kes on tulnud endisest Nõukogude Liidust
ehk Piibli järgi "põhjamaalt".
Aga mitte vaid sealt.
Kust veel?
"...ja kõigist maadest, kuhu ma olin nad ajanud.
Ja nad hakkavad elama oma maal."
Kõik, kes õpetavad, et selleks maaks on Palestiina,
siis see pole täpne.
Nimi Palestiina tuleb samast sõnast nagu "vilistid",
kes olid kuningas Taaveti vaenlased.
Kõik aga, kes tahavad Iisraeli arvelt rajada Palestiina riiki,
on ka Taaveti poja ehk Messia vaenlased.
Tahaksin siinkohal lugeda
veel ühe väga olulise ja prohvetliku kirjakoha - Psalmid 83.
Mida me teame Psalmi 83 kohta?
Seda, et seal on peidus veel üks prohvetlik näitaja,
mida kinnitavad ka mõned teised kirjakohad.
Seal on viidatud, et Iisraeli vaenlased saavad olema selle piiridel.
Nii tasub meeles pidada,
et üks lõpuaja prohvetlikke märke on see,
et Iisraeli vaenlased saavad olema selle piiridel.
Põhjas Liibanon.
Liibanon koos ËHizb Allāh'ga.
Idas Süüria.
Jordaania, kes pole ka kõige sõbralikum Iisraeli suhtes.
Jah, nad on sõlminud omavahelise lepingu,
kuid paljud jordaanlased on siiski põlglikud Iisraeli olemasolu üle.
Või siis Egiptus.
Taaskord, mõlema valitsuse vahel valitsevad hetkel head suhted,
kuid kui vaadata Egiptuse rahvast,
siis tegu on ühe juudivastasema rahvaga
kogu maamuna peal.
Samuti mitmed terroriorganisatsioonid.
ËHamās Gazas ja Siinai poolsaarel.
Daesh Siinail
ja paljud teised ümber Iisraeli.
Nii me näemegi, et Iisraeli vaenlased on selle piiridel
just nagu Psalmid 83 ütleb.
Psalmid 83:5 on öeldud, mis on maailma igatsus.
"...nõnda et Iisraeli nimegi ei mäletata enam!”
See ongi see, mis on täna sündimas.
Me näeme ikka ja jälle inimesi, kes on Iisraeli vastu
ja kes tahavad rääkida kohutavaid asju
Iisraeli rahva kohta.
See on just see, mida prohvetid ette kuulutasid.
Mida psalmistid kirja panid.
Et lõpuaegadel on üks olulisi prohvetlikke märke see,
et antisemitism ehk juudivastasus tõuseb võimsalt esile.
See sünnib ja on juba sündimas meie ajal praegu.
Las ma võtta kogu oma õpetatu mõne mõttega kokku.
Kui me vaatame maailmas toimuva peale,
näeme me Iraani esiletõusu, mis on väga, väga prohvetlik.
Me näeme Iisraeli vaenlasi tolle piiridel.
Me näeme antisemitismi tõusu kogu maailmas.
Me näeme, kuidas juudi rahvast kogutakse kokku.
Nii põhjamaalt kui paljudest teistest riikidest.
Me näeme rahvaid, kelle keskel elas sadu tuhandeid juute,
aga enam mitte.
Juudi rahvas pöördub tasapisi, aga kindlalt tagasi oma maale.
Miks?
Sest Jumala Sõna nõuab nii.
Võime olla kindlad, et Jumala Sõnas öeldu saab täituma.
Las ma küsida te käest midagi.
Pöörate te tähelepanu sellele, mida Jumal on tegemas?
Me elame väga erakordsel ajal, kus prohveteeringud on täitumas.
Jumal liigub ja tegutseb, et seada asjad paika.
Üks prohvetlik asi, mida me Piiblis veel näeme, on see,
et lõpuaegadel tõuseb esile usust äralangemine.
"Äralangemine" koosneb kreeka keeles kahest sõnast -
"ära" ja "minema", millestki eemale hoidma.
Et siis, kui siin enne oli midagi, siis nüüd sa hoiad sellest eemale.
Üks viis, kuidas mõista "äralangemist" on "lahkumine".
Nähes seda sõna Piiblis, näeme me pidevalt,
kuidas see tähendab lahkumist millegi juurest, mis on hea
millegi juurde, mis pole hea.
Antud juhul käib jutt Jumala Sõna juurest lahkumisest
valeõpetuse juurde.
Kahjuks on seda täna juba näha.
Selle asemel, et toetuda Piiblile, mis on tõde
ja kujundada selle põhjal oma arvamust
ning käitumist - mida teha ja mida mitte teha,
selle asemel mõtlevad inimesed hoopis:
"Ma olen ju usklik ja kui tunnen, et tahan midagi teha,
siis küllap see on Püha Vaimu juhtimine
ja ma lähen ning teen seda."
Me näeme, kuidas tänapäeva inimesed
taganevad Jumala Sõna autoriteedist,
mis on üks viis, kuidas solvata Püha Vaimu.
Ära ütle: "Jumal ütles mulle seda!"
või: "Püha Vaim viib mind selles suunas",
kuid sul ei ole Piibli kinnitust neile väidetele.
Sest kõik Püha Vaimu poolt räägitu on alati kooskõlas Piibliga.
Me ei leia iialgi, et need oleks omavahel vastuolus.
Las ma küsida te käest midagi.
Taaskord, kas pöörate tähelepanu sellele, mis toimub te ümber?
Kas pöörate tähelepanu neile prohvetlikele viidetele?
Tol õhtul, mil Jeesus reedeti...
Ta arreteeriti ja saadeti järgmine päev surma.
Mäletate, Ta oli Ketsemani aias
ja käskis oma jüngritel valvata ja palvetada. (Matt.26:41)
Kuidas neil sellega läks?
Mitte just kõige paremini.
Ta kasutab seda sama väljendit oma lõpuaja jüngrite jaoks,
et ka meie peaks valvama ja palvetama,
tehes seda prohvetlikult.
See on mu lootus nii teie kui iseenda suhtes.
Sellega ongi tänaseks kõik. Rahu teile Jeruusalemmast!
Tõlge: Anne-Ly Raukas
Soovides toetada TV7 tööd, võite helistada 900 1770 (hind 10 eur)
või teha pangaülekande, leides me andmed www.tv7.ee Aitäh!